**Debreceni Egyetem**

**Általános Orvostudományi Kar**



**PÁLYÁZATI FELHÍVÁS**

**Kiemelkedő publikációk díjazására**

Debrecen

2021

# 1. A pályázat célja

A Debreceni Egyetem Általános Orvostudományi Kar (a továbbiakban: DE ÁOK) Biofizikai és Sejtbiológiai Intézet által elindított pályázati program célja a minőségi publikációs tevékenység elősegítése az idegen nyelvű, ún. Q1 -es besorolású nemzetközi folyóiratokban történő tudományos közlemények közzétételének elismerésével. Pályázni azokkal a tudományos közleményekkel lehet, ahol a célcsoportba tartozó pályázó a közlemény első szerzője, az affiliációban feltüntetésre került a Debreceni Egyetem Általános Orvostudományi Kar, valamint a MTMT adatbázisba és a DE Tudóstérbe a közlemény feltöltésre került.

A program keretében az alábbi célcsoportok támogathatók:

* azon PhD hallgatók, akik témavezetője a DE ÁOK Biofizikai és Sejtbiológiai Intézet munkavállalói;
* a DE ÁOK Biofizikai és Sejtbiológiai Intézetben dolgozó tanársegédek, tudományos segédmunkatársak, tudományos munkatársak
* az MTA-DE Sejtbiológiai és Jelátviteli Kutatócsoport (ELKH) Biofizikai Intézetében dolgozó tudományos segédmunkatársak, tudományos munkatársak

# 2. A díjazás formája

A célcsoport jogviszonyának megfelelően- ösztöndíj, céljuttatás vagy megbízási szerződés.

A díj összege egyszeri bruttó 300.000.-Ft tudományos közleményenként.

Megosztott első szerzőség esetén a díjat az első szerzők között egyenlő arányban kell felosztani.

# 3. A pályázatok benyújtásának határideje

A pályázatokat 2021. augusztus 01-től jelen pályázati felhívás visszavonásáig lehet benyújtani.

# 4. Benyújtható pályázatok száma

Jelen Pályázati Felhívás keretében egy Pályázó több pályázatot is benyújthat.

# 5. A pályázatok benyújtásának módja és helye

A pályázatokat a DE ÁOK Biofizikai és Sejtbiológiai Intézet részére kell elektronikusan eljuttatni az alábbiak szerint:

* az Intézet hivatalos e-mail címére kell elküldeni az MTMT adatbázisban és a DE Tudóstérben már rögzített közlemény PDF változatát és/vagy az elérési linkjét.

# 6. A pályázat irányítója és lebonyolítója

A pályázat szakmai irányítói és lebonyolítói a DE ÁOK Biofizikai és Sejtbiológiai Intézet, a Biofizikai Tanszék, a Biomatematikai Tanszék és a Sejtbiológiai Tanszék.

A díj odaítéléséről a DE ÁOK Biofizikai és Sejtbiológiai Intézet igazgatója a tanszékvezetők előterjesztése alapján dönt.

# 7. A díj finanszírozásának módja

A megítélt díjazás kifizetésének elindítására legkésőbb a pályázat elnyerését követő hónapban kerül sor.

Amennyiben a díjazott

* a Debreceni Egyetem munkavállalója: céljuttatás
* a Debreceni Egyetem PhD hallgatója: ösztöndíj-kiegészítés
* az MTA-DE Sejtbiológiai és Jelátviteli Kutatócsoport Biofizikai Intézetében dolgozó munkavállaló: megbízási szerződés

formájában kerül kifizetésre a megítélt díjazás.